**ՆԱԽԱԳԻԾ 1-62-Ն**

**ՈՐՈՇՈՒՄ N -**

«25» հունիս  **2025թ.**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ԱՎԱԳԱՆՈՒ 2025 ԹՎԱԿԱՆԻ ՀՈՒՆՎԱՐԻ 13-Ի N 3-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով «Նորմատիվ իրավական ակտերի մասին» Հայաստանի Հանրապետության օրենքի 33-րդ և 34-րդ հոդվածների դրույթներով և հաշվի առնելով համայնքի ղեկավարի առաջարկությունը, **Կապան** **համայնքի ավագանին որոշում  է.**

1․ Հայաստանի Հանրապետության Սյունիքի մարզի Կապան համայնքի ավագանու 2025 թվականի հունվարի 13-ի N 3-Ն որոշման մեջ կատարել փոփոխություններ՝ համաձայն N 1, 2, 3 և 4 հավելվածների։

2․ Սույն որոշումն ուժի մեջ է մտնում պաշտոնական հրապարակմանը հաջորդող օրվանից։

**Տ Ե Ղ Ե Կ Ա Ն Ք**

**ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԿԱՊԱՆ ՀԱՄԱՅՆՔԻ 2025 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Հայաստանի Հանրապետության Սյունիքի մարզի Կապան համայնքի ավագանու 2025 թվականի հունվար 13-ի N 3-Ն որոշման մեջ փոփոխություններ կատարելու մասին» Կապան համայնքի որոշման նախագծի ընդունման կապակցությամբ համայնքի բյուջեում նախատեսվում է եկամուտների և ծախսերի ավելացում **552 655 760** **ՀՀ դրամ**:

 **Տ Ե Ղ Ե Կ Ա Ն Ք Հ Ի Մ Ն Ա Վ Ո Ր Ո Ւ Մ**

 Կապան համայնքի ավագանու 2025թ հունվարի 13-ի թիվ 3-Ն որոշման մեջ փոփոխություններ կատարելու անհրաժեշտության համար հիմք են հանդիսացել`

* Միավորված ազգերի կազմակերպության զարգացման ծրագրի և Կապանի համայնքապետարանի միջև ,,Շենքերի էներգաարդյունավետ արդիականացմանն ուղղված ներդրումների ռիսկերի նվազեցում,, ծրագրի շրջանակներում կնքված համաձայնագիրը՝ **8 000 000** ՀՀ դրամ
* ,,Սոցիալական տների կառուցում Կապան խոշորացված համայնքում,, ծրագրի շրջանակներում ,,Մարդ կարիքի մեջ,, ԲՀԿ հայաստանյան ներկայացուցչության և Կապանի համայնքապետարանի միջև կնքված աջակցության տրամադրման համաձայնագիրը՝ **29 000 000** ՀՀ դրամ
* Սուբվենցիայի հայտերի գնահատման միջգերատեսչական հանձնաժողովի կողմից հավանության արժանացած 2025 թվականի փողոցների վերակառուցման և ասֆալտապատման աշխատանքների սուբվենցիոն ծրագրիը, որի իրականացնման համար **446 000 000** ՀՀ դրամ կտրամադրի Զանգեզուրի պղնձամոլիբդենային կոմբինատ բարեգործական հիմնադրամը:
* ՀՀ կառավարության 2024 թվականի դեկտեմբերի 27-ի թիվ 2060-Ն որոշմամբ նախատեսված՝ **- 09.01.01.02** ծրագրի «12001. Սոցիալական որոշ խմբերի 1.5-5 տարեկան երեխաների նախադպրոցական կրթության ապահովում» միջոցառման իրականացման նպատակով զինծառայող ծնողի, ռազմական գործողություններին մասնակցած ծնողի, Հայաստանի Հանրապետության պաշտպանության մարտական գործողություններին մասնակցելու կամ հակառակորդի հետ շփման գծում մարտական հերթապահության կամ հատուկ առաջադրանք կամ ծառայողական պարտականություններ կատարելու ընթացքում կամ հակառակորդի նախահարձակ գործողության հետևանքով զոհված (մահացած) կամ Հայաստանի Հանրապետության պաշտպանության մարտական գործողություններին մասնակցելու կամ հակառակորդի հետ շփման գծում մարտական հերթապահության կամ հատուկ առաջադրանք կամ ծառայողական պարտականություններ կատարելու ժամանակ անհայտ կորելու հետևանքով դատական կարգով անհայտ բացակայող կամ մահացած ճանաչված զինծառայողի **189** երեխաների համար կհատկացվի **69 374 960** ՀՀ դրամ

**- 09.01.01.04** ծրագրի «12002. «Մասնագիտական զարգացման և վարձատրության փոխկապակցված համակարգի ներդրում՝ նախադպրոցական հաստատությունների մանկավարժներին տարակարգի շնորհման գործընթացի միջոցով» միջոցառման իրականացման համար կհատկացվի **280 800** ՀՀ դրամ մանկավարժի հավելավճար

* Համայնքի բյուջեի պահուստային ֆոնդից **202 000 000 ՀՀ դրամ** հատկացում ճանապարհային տրանսպորտին ճանապարհների նորոգմանը՝սուբվենցիոն ծրագրերի իրականացմանը
* Արդյունքում նախատեսվում է բյուջեի եկամուտների և ծախսերի ավելացում  **552 655 760** **ՀՀ դրամ։**